open-index/open-wikipedia-markdown huggingface dataset:
Michelle Yeoh

Tan Sri Dato' Seri **Michelle Yeoh** (lahèr **Yeoh Choo Kheng**; Hanzi sederhana: 杨紫琼; Hanzi tradisional: 楊紫瓊; 6 Agustus 1962)  èkennal mènangka **Michelle Yeoh** (/joʊ/), panèka aktris Malaysia. Salèrana panèka orèng sè narèma bânnya' pengarghâ'ân, è antarana Academy Award bân Golden Globe Award. È kennal mènangka **Michelle Khan** è filem-filem awwâlla, Salèrana ḍhâḍḍhi kalonta è taon 1980-an bân 1990-an sa'ellana abintangè filem laga Hong Kong bân filem seni bela diri sè kimmah salèrana ngalakonè aksina ḍhibi'. Peran-peran kasebbhut è antarana: *Yes, Madam* (1985), *Magnificent Warriors* (1987), *Police Story 3: Super Cop* (1992), *The Heroic Trio*, *Tai Chi Master* (*both* 1993), bân *Wing Chun* (1994).

Sa'ellana apinda ka Amèrika Serikat, Yeoh ollè mancânâgâra polana aperran è filem James Bond *Tomorrow Never Dies* (1997) bân è filem seni bela diri  *Ang Lee wuxia* *Crouching Tiger, Hidden Dragon* (2000); sè di-budi aghâbây salèrana ollè nominasi BAFTA Award ka'angghuy Aktris Palèng Bhâghus è dâlem Peran Otama. Karir *Hollywood*-na naè' kalabân perranna è *Memoirs of a Geisha* (2005), *Sunshine* (2007), bân *The Mummy: Tomb of the Dragon Emperor* (2008). Salèrana maloloh tampel è bioskop Hong Kong bân Tiongkok, abintangè filem *True Legend*, *Reign of Assassins* (kaduwâna è taon 2010), *Crouching Tiger, Hidden Dragon: Sword of Destiny* (2016), bân *Master Z: Ip Man Legacy* (2018). È taon 2011, salèrana aperran dhâddhi Aung San Suu Kyi è biografi Inggris *The Lady* .

Yeoh dhâddhi perran panyokong è komèdi romantis *Crazy Rich Asians* (2018) bân *Last Christmas* (2019), bân jhughân è filem Marvel Cinematic Universe *Shang-Chi and the Legend of the Ten Rings* (2021) bân sèrial tv *Star Trek: Discovery* (2017–2020). Karjâ èkting sowarana è antarana *Kung Fu Panda 2* (2011), *Minions: The Rise of Gru* (2022), bân *Transformers: Rise of the Beasts* (2023). Ka'angghuy perran otama mènangka Evelyn Quan Wang è dâlem *Everything Everywhere All at Once* (2022), salèrana mennang Academy Award ghâbây Aktris Palèng Bhâghus, dhâddhi orèng Asia sè partama sè mennang è kategori kasebbhut, bân orèng Malaysia sè partama sè mennang Academy Award. molaè jârèya, salèrana tampel è filem misteri *A Haunting in Venice* (2023) bân filem fantasi musikal *Wicked* (2024).

## Sombher
Sandra Dewi

**Sandra Dewi** (lahèr 8 Agustus 1983) panèka artis Indonèsia. Salèrana jhughân èkennal mènangka duta jenama ghâbây pan-bârâmpan proḍuk è Indonèsia bân Asia Tenggara. 

## Ka'odi'ân Awwâl
Sandra Dewi panèka ana’ sarèyang ḍâri tello’ satarètanan ḍâri orèng towa sè anḍi’ ḍârâ Tionghoa bân Palèmbang.  Salèrana oḍi' è Pangkalpinang kantos apinḍa ka Jakarta è taon 2001 ka'angghuy nerrossaghi kuliyâna è *London School of Public Relations*.

## Karir
Sandra Dewi èlahèrraghi è Pangkalpinang (panèka ibukottha provinsi Kepolowan Bangka Belitung (è bâkto jârèya ghi' bâgiyân dâri provinsi Sumatera Lao')) è tangghâl 8 Agustus 1983, mènangka ana' sè sareyang ḍâri Andreas Gunawan Basri bân Chatarina Erliani. Salèrana anḍi' ḍuwâ' alè'. Sandra Dewi panèka orèng Katolik Roma bân andi' katoronan dâri Tionghoa, Palembang, bân Bâlândhâ. Sa'ellana rajâ è Pangkalpinang bân nyarè èlmo è sakola'an katolik, salèrana pinda ḍâri Pangkalpinang ka Jakarta è taon 2001 ka'angghuy nerrossaghi pandidighânna è London School of Public Relations, Jakarta. Sataon saterrossa, kalowargana Sandra jhughân ngallè ka Jakarta, aḍhinggâllaghi kampongnga.

## Sombher
Elfa Secioria

**Elfa Secioria Hasbullah** (20 Pèbruwari 1959 – Tangghâl 8 Januwari 2011) iyâ arèya sala sèttong komposer bân pangarang lagu Indonèsia katoronan Sonḍhâ. Salèrana panèka pamaḍḍhek ghâlimpok musik Elfa's Singers bân Elfa's Music Studio.

## Sèḍhâ
Elfa sèḍâ è RS Pertamina Jaya, Cempaka Potè, Jakarta pokol 17.00 WIB  polana komplikasi panyakèt ginjal. 

## FIlmografi

### Film

## Pangarghâ'ân bân Nominasi

## Pangarghâ'ân
Tangghâl 23 Maret 2011, teppa' parajâ'ân Arè Musik Nasional, almarhumah Elfa ollè pengarghâ'ân Haḍia Kasenian ḍâri Pamarèntè Republik Inḍonèsia. È arè sè paḍâ, è acara "For You, Elfa's Friend", Kalompo' Panyanyi, Panulis Lagu bân Panata Musik Rekkaman Inḍonèsia (PAPPRI) jhughân aberri' pengarghâ'ân Nugraha Bhakti Musik Inḍonèsia (NBMI) ka Elfa.

## Sombher
Halsey

**Ashley Nicolette Frangipane** (/ˌfrændʒɪˈpɑːni/; lahèr 29 Sèptember 1994), èkennal mènangka Halsey (/ˈhɔːlzi/), panèka penyanyi-penulis lagu bân aktris Amerika Serikat. Èkennal polana sowara nyanyianna sè khas, abâ'na ampon narèma pan-bârâmpan pangarghâ'ân è antarana tello' Billboard Music Awards, Billboard Women in Music Award, American Music Award, bân ampon narèma nominasi ghâbây tello' Grammy Awards. Abâ'na èserrat ḍâlem dhâftar taonan Time dâri 100 orèng sè palèng anḍi' pangaro è dhunnya è taon 2020.

Halsey lahèr bân èparajâ è Jersey Tengnga. Èghâdhui perhatian ḍâri musik sè èrilis dhibi' è platform media sosial, abâ'na anandatanganih sareng Astralwerks è taon 2014 bân èrilis debut extended play (EP), Room 93, è Oktober 2014. Album studio debuḍḍhâ, Badlands (2015), èsambhât kalabân suksès kritis bân komersial—debut è nomor ḍuwâ' è Bill 2000. Album kasebbut èsertifikasi *double platinum* sareng Recording Industry Association of America (RIAA), èbhârengi single-single "Colors", "Gasoline" bân "New Americana", sè èka'ḍimma dhâddhi entri pertamana è US Billboard Hot 100 è nomer 60.

È taon 2016, Halsey tampil abhâreng sareng *The Chainsmokers* è single "Closer", sè èpanèka è attas ḍhek-onḍhek lagu è Amèrika Serikat bân sapolo naghârâ laènna, sambi narèma sertifikasi platinum 14x dâri RIAA. Album studio kaḍuwâ'na, Hopeless Fountain Kingdom (2017), awujuddhâghi sowara sè lebbi "ramah radio" bân debut è attas Billboard 200, è bâkto single-singlela "Now or Never" bân "Bad at Love" kaḍuwâ'na maso' ka 20 tèngghi Billboard Hot 100—sè èka'dimma èpanèka è puncak ḍâlem lèma' rajâ.

Single 2018sa, "Eastside" (kalabân Benny Blanco bân Khalid), terros ètemmoè kasuksèssan, bân ongghâ ḍâ' sapolo rajâ. Saterrossa è taon jârèya, abâ'na èallè ka Capitol Records.

## Sombher
Pevita Pearce

**Pevita Cleo Eileen Pearce** (lahèr è tangghâl 6 Oktober 1992) panèka aktris bân moḍèl asal Inḍonèsia. Pevita èkennal polana peranna è filem *[[5 cm]]* (2012) bân Tenggelamnya Kapal Van ḍer Wijck (2013).

## Kaoḍi'ân Awwâl
Pevita panèka ana' kaḍuwâ' ḍâri tello' tarètana. Ramana, Bramwell Pearce, ḍâri Wales, salaèn jârèya èbhuna, Ernie Auliasari, ḍâri Banjar.

## Kalakoan
Pevita lughâlluna èkennal polana peranna dhâddhi Angel è filem taon 2006 Ḍenias, *Senanḍung !di Atas Awan*. è taon sè paḍâ, Pevita abintangè è serial televisi Mutiara Hati 2, amaèn dhâddhi Tara.

È taon 2008, Pevita amaèn perang dhâddhi Tita è film Lost in Love. Pevita ngaolle peran lèbât serangkaian proses seleksi, alomba bân asaèng 1.100 penḍaftar, kantos èkala' bâllu' peserta bân Pevita katot è ḍâlemma. Lèbât film panèka, Pevita ènominasiaghi dhâddhi Pemeran Binè' Terbaik è Festival Film Inḍonèsia 2008.

## Peran akting

### Film

### Film panḍâ'

### Serial web

## Sombher
Anto Hoed

**Hoedrianto Benny Hoed** (lahèr 19 Mèi 1964) panèka pamaèn musik bân pameran Indonèsia.

## Karir
Anto amolaè karirra mènangka gitaris bân musisi è taon 1978 ka'angghuy abhângon band *hard rock* bân *heavy metal* sè èsebbhut *Soft White*, namong sempât ambu pan-bârâmpan taon polana terro lebbi fokus ka kuliyâna bân sempât ngâbây band jazz è kampussa. Salèrana toman ngèssè'è gitar bass ghâbây lagu "*The Truth*" sè ènyanyi'aghi sareng Dwiki Dharmawan. Karir Anto tamba mapan bherkat pamaḍḍhekghân grup musik Potret kalabân Melly Goeslaw è taon 1995.

## Ka'odi'ân Pribadi
Anto akabin sareng Melly Goeslaw è tangghâl 4 Agustus 1995 bân èparèngè ḍuwâ' pottra, Anakku Lelaki Hoed (Ale) bân Pria Bernama Hoed (Abe).

## Sombher
Citra Scholastika

Skolastika Citra Kirana Wulan (lahèr tangghâl 5 Junè 1994), otâbâ sè lebbi èkennal kalabân nyama **Citra Scholastika**, èngghi panèka penyanyè sè asalna ḍâri Inḍonèsia. Skolastika Citra Kirana Wulan (lahèr tangghâl 5 Junè 1994), otâbâ sè lebbi èkennal kalabân nyama Citra Scholastika, èngghi panèka penyanyè sè asalna ḍâri Inḍonèsia. Salèrana tamaso' sè ngennèng nomer ḍuwâ' ḍâlem ajang nyarè bakat anyanyè èngghi panèka Indonesian Idol sè kapèng ennem, sè tayang è tèlèvisi swasta nasional RCTI è taon 2010. Lèbât karjâna, salèrana èkennal mènangka penyanyè sè anyanyè laghu musik pop, jazz-pop sareng R&B.

## Kaoḍi'ân awwâlna
Citra Scholastika bâḍâ ḍâlem kalowarga sè dhâbhidhâ kaparcajâ'ân, maskè salèrana tamaso'  sè nganot aghâma Katolik, è kalowargana jhughân nganot aghâma sè laèn. Hal panèka dhâddhi jhâlân kaangghuy bâḍâna rassa tolèransi è ḍâlemna. "Pareppa'na è kalowargana Citra panèka bâḍâ sè sabâgiyân nganot aghâma Katolik, sabâgiyân sè laèn tamaso' orèng sè aghâmana Islam. Dhâddhi câm-macâm ènga' panèka sè madhâddhiyaghi kalowargana Citra se bânnya' panèka senneng. Dhâddi, è bhân-sabbhân parlo ka'rowa sakbbhina ngarayaaghè sakabbhina arè rajâ, adhâ'âr abhereng tor apol-kompol jhughân. Kalabân bâḍâna câm-macâm panèka madhâddhiyaghi sadhâjâna kalowarga sajen serru tor rammè.

Sajjhek asakola SD, Citra Scholastika ampon biyasa tampil anyanyè è Gereja, apareng onèng jhâ' salèrana lèbur ḍâ' ḍunia tarik sowara. Kamampowanna è ḍâlem anyanyè Sajân atambâ nalèkana salèrana lastarè noro' lomba è Indonesian Idol sè kapèng ennem tor aghâbây laghu dhibi' è omor sè ghi' ngoḍâ sarah.

## Sombher
Riefian Fajarsyah

**Riefian Fajarsyah** (lahèr tangghâl 16 Maret 1983), sè èkennal kalabân asma Ifan Seventeen èngghi panèka penyanyè sareng palakon ḍâri bhângsa Inḍonèsia. Ifan tamaso' mantan vokalis ḍâri grup musik Seventeen ḍâri taon 2006 sampè' 2018.

## Kaoḍi'ânna

### Kaoḍi'ân awwâlna
Maskè lahèr è kottha Yogyakarta, salèrana èparajâ è kottha Jakarta. Nalèkana akuliah, salèrana ngallè ka Pontianak.

È nalèkana asakola è SMA Negeri 3 Pontianak, salèrana abhângon kalompo' musik asareng ca-kancana.

Salèrana segghut noro' lomba ḍâlem bâgiyân sowara. Pencapaian palèng saè sè èkaollè èngghi panèka kalabân dhâddhi juwara fèstival vokal palèng saè antar pelajar ḍâlem negeri è taon 2001.

### Kaoḍi'ânna dhibi'èn
Salèrana toman akabin sareng ḍokter sè asaman Ghea Astrid Gayatri è tangghâl 6 Pèbruwari 2006, tor ngaghungè sèttong orèng ana' sè asmana Rania Dzaqira. Kaḍuwâna pas apèsa, kalabân markaraaghè Ifan ḍâ' Pengaḍilân Aghâma Karanganyar è tangghâl 26 Sèptèmber 2011.

Salèrana akabin kaḍuwâ' kalèna kalabân Dylan Sahara è tangghâl 2 Nopèmber 2016. Namong rajina ènyata'aghi èlang salama ḍuarè karana ècapo' Tsunami è Selat Sondhâ taon 2018 asareng manager tor sakabbhina angghuta Seventeen sè laèn, sampè' mayyiddhâ ètemmo.

È tangghâl 29 Mèi 2021, Ifan resmi akabin sareng Citra Monica tor mabâḍâ salamâdhdhân è arè sè samè.

## Karèr

### Musik
Ifan agabung sareng grup musik Seventeen saamponna kapèlè lèbât pengujiân bakat anyanyè sè èlaksanaaghi taon 2006. Karana Ambu ḍâri vokalis sabelunna dhâddhi kasempadhân ḍâ' Ifan kaangghuy abhukèaggi kamampowan ḍâlem ngolah vokal. Saampoanna sataon è Seventeen, bhuru è taon 2007 Seventeen ghu-ongghu aghâbây album sè anyar.

È taon 2008 Ifan sareng Seventeen makalowar karjâ album sè ajuḍul Orèng Lakè' Hebat sè paju è pasaran tor segghut maso' laghu sè saè è pan-saponapan radio sè kalonta è Inḍonèsia. Ifan dhâddhi tong-sèttongnga anggguta dari grup musik panèka sè salemet ḍâri Tsunami è Selat Sondhâ taon 2018.

## Sombher
Garkad

***Lycium***, **gharqad** otabâ **garkad** panèka genus tombuwân akembhâng ḍâlem kalowarga terrong bân tomat, *Solanaceae*. Genus panèka anḍi' *distribusi* tapèsa è sadhunnya, kalabân spèsiès sè bâḍâ è sabâgiyân bânnya' benua è ḍaèra iklim seddheng bân subtropis. Amèrika Lao' anḍi' spèsiès palèng bânnya', ètoro'è sareng Amèrika Ḍâjâ bân Afrika bâgiyân lao'. Bâḍâ pan-bârâmpan sè tasebbhâr è Èropa bân Asia, bân sala sèttongnga asalla ḍâri Australia. Bâḍâ ra-kèra 70 kantos 80 spèsiès.

## Katerrangan
Garkad panèka tombuwân bhut-ombhut, biasana aḍuri, tèngghina nyapa' 1 kantos 4 mèter. Ḍâunna kènè', copè', bân adhâghing, sosonanna aselang-sellèng, kadhâng ḍâlem bhângon *fasikula*. Kembhângnga apo'-kalompo'. Ḍâun mahkotana abhângon corong otabâ loncèng abârna potè, bhiru ḍâun, otabâ bungu. Buwâna aropa buwâ beri kalabân ḍuwâ' *bilik*, biasana adhâghing bân ngaèng, abârna mèra, orèn, konèng, otabâ celleng. Bighina bisa sakonè' otabâ bânnya'. Kabânnya'an garkad anḍi' buwâ beri mèra adhâghing kalabân bighi lebbi ḍâri 10, tapè pan-bârâmpan *taksa* Amèrika anḍi' buwâ ghâli kalabân ḍuwâ' bighi.

Maskè sabâgiyân bânnya' garkad asèpat *monoecious* (aroma sèttong), ngasèllaghi kembhâng *biseksual* kalabân bâgiyân *jantan* (lakè') bân *betina* (binè') sè aghuna.

## Sombher
Nekemias grossedentata

***Nekemias grossedentata*** panèka spèsiès tamennan ḍâri kalowarga *Vitaceae* sè ḍâunna sarta batangnga èmanpa'attaghi ka'angghuy aghâbây ènoman hèrbal sè èkennal kalabân nyama tè anggor, *moyeam* (茅岩莓, *máo yán méi*), otabâ *tengcha* (藤茶, *téng chá*). Tamennan panèka tombu otamana è wilajâ Tiongkok bâgiyân tengnga bân lao' sarta è wilajâ Asia Tèmor-Lao' dhârâdhân. Sabâgiyân bânnya' paghâbâyân *moyeam* aposat è ḍaèra paghunongan Zhangjiajie, Propinsi Hunan, Tiongkok tengnga. Ḍâlem cem-macemma terbi'ân bân sombher sè kalonta, spèsiès panèka jhughân segghut èsebbhut kalabân nyama sinonimma, *Ampelopsis grossedentata*.

## Katerrangan
Tamennan *Nekemias grossedentata* molaè tombu è mosèm semmi bân èlop nalèkana maso' mosèm gugur. Ramo' otamana ta' noddhuwaghi parbhidhâ'ân sè cè' paddhângnga kalabân ramo' tambâ'ânna. Batang bân ḍâunna alos ta' abulu, kalabân ḍiamèter batang ra-kèra 0,2 kantos 0,4 cm. Bâkto paghâbâyân taonan sè santa' panèka è awwâl mosèm panas, ètoro'è sareng paningkatan hasèl è mosèm gugur. Rata-rata patombuwân taonan nyapa' 0,7 kantos 0,8 mèter. È mosèm semmi, bâgiyân bâbâna ḍâunna abâk bu-abu, sabâtara ḍâun kènè'èn tèpès akadhi dhâlubâng otabâ *herba* kalabân bhângon lanjhâng, copè' lonjhung kantos nyaropaè jhârum bân pèngghirrâ agâriggi'. Batang sarta ḍâun ngoḍâna biasana abârna bungu abâk mèra ngoḍâ.

## Sombher
Fira Basuki

Fira Basuki anyama lengkap Dwifira Maharani Basuki (lahèr 7 Juni 1972) panèka sastrawan bân wartawan Indonèsia. Salèrana toman ajabat mènangka rèdaktur è majalah Cosmopolitan.

## Pendidikan bân Karir
Saellana lulus dâri SMU Regina Pacis Bogor è taon 1991, Fira nerrossaghi studi è Jurusan Antropologi, Univèrsitas Indonèsia. Sataon saellana salèrana apinda ka Jurusan Communication-Journalism è Univèrsitas Pittsburg, Amèrika Serikat. Salèrana ollè gellar Bachelor of Arts è taon 1995. Salèrana pas lanjut kuliyah è Jurusan Communication-Public Relation è univèrsitas sè paḍâ. Salèrana jhughân sempet akuliyah è bidang sè paḍâ è Univèrsitas Wichita.

Salèrana toman alako è majalah Dewi bân dhâddhi kontributor è pan-bârâmpan mèdia lowar naghârâ, akadhi Sunflower, Collegio, bân Morning Sun. Salaènna panèka, salèrana jhughân toman dhâddhi pangèrèng lampa è CAP-3 TV, Pittsburg, Kansas, produser satengnga bâkto è Radio Singapore International, tor kontributor majalah Harper's Bazaar Indonesia. Samangkèn Fira Basuki dhâddhi *executive contributor* è Cosmopolitan Indonèsia (MRA Mèdia).

## Jurnalistik
Fira Basuki ampon nerbitaghi karya sastra sejjhâk ajhâlâni pendidikan Sakolah. Bâkto è SMU, salèrana ampon ollè juwara lombâ nolès sè è ghellâr sareng majalah-majalah, akadhi Tempo banbân Gadis. Salaènna jârèya, salèrana jhughân toman noro' lombâ sè è ghellâr sareng Departemen Pendidikan bân Kabudhâjâ'ân, LIPI, bân FISIP-UI.

Sejjhâk taon 2001 Fira Basuki molaè aktif nolès novèl. Novèl partamana sè ajudul Jendela-jendela sè nyarèta'aghi kaodi'ân lakè-binè bân mas'alah-mas'alah sè bâḍâ è kaodi'ânna. Kalabân suksèssâ novèl partama kasebbhut, Fira pas nolès terrossânna carèta  *Jendela-Jendela* bân *Pintu* sè èterbitaghi taon 2002, bân *Atap* è taon 2003.

Taon 2004, salèrana nerbitaghi novèl ajudul *Rojak*, sè nyarèta'aghi bâbinè' sè ajhâlâni kaodi'ân kalowarghâ sè bânnya' musibâ. Novèl kasebbhut nyarèta'aghi pakabinan campor antarana Janice Wong sè katoronan Cèna sè odi' è Singapura sareng Setyo Putra Hadiningrat sè katoronan Jhâbâ sè odi' è Yogyakarta.

Fira Basuki abahas kaseddhiyân bân nasib sèttong orèng binè' sasuwai pangalaman bân pèkkèranna. Andi' pangalaman alako bân neptep è lowar naghârâ, akadhi Amèrika bân Singapura, salèrana bisah aghâmbhâraghi latar kennengngan bân kabâdâ'ân budhâjâ kalabân sanget jellas.

## Bibliografi

* *Jendela-jendela (2001)*
* *Pintu (2002)*
* *Atap (2002)*
* *Biru (2003)*
* *Ms. B: "Panggil Aku B" (2004)*
* *Perempuan Hujan (2005)*
* *Rojak (2005)*
* *The Windows (2006)*
* *Astral Astria (2007)*
* *140 Karakter: Kumpulan Tweets (2012)*
* *Ms. B, Jadi Mami (2005)*
* *Paris Pandora (2008)*
* *Wimar Witoelar: "Hell, Yeah!" (2006)*
* *Alamak! (2005)*
* *Ms. B, Jangan Mati (2006)*
* *Cinta dalam Sepotong Roti (2005)*
* *Capitan Pedang Panjang (2010)*
* *Cerita di Balik Noda: 42 Kisah Inspiratif (2013)*
* *Catching Star (2014)*
* *Ms. B: "Will U Marry Me" (2014)*

## Sombher
Linda Christanty

Linda Christanty (lahèr 18 Maret 1970) panèka sastrawati bân wartawan bhângsa Indonèsia. Salèrana narèma pan-bârâmpan Pangarghâ'ân dâ' karya-karyana, sè fiksi bân bânnè fiksi. Pan-bârâmpan tolèsan bân bukuna ampon è tarjemah ka pan-bârâmpan bhâsa, akadhi bhâsa Inggris, bhâsa Prancis, bhâsa Jeppang, bhâsa Thai, bhâsa Arab, bhâsa Jèrman, bân bhâsa Finlandia. Linda panèka sala sèttong sè narèma Pangarghâ'ân ḍâri Kusala Sastra Khatulistiwa

## Prosès krèatif
Linda Christanty lahèr è Polo Bangka, Provinsi Bangka-Belitung. Sejjhâk ghi' kènè', salèrana ampon onèng dhunnya sastra. Awwâlla kalabân nolès cateddhân sabbhân arèna, puisi, bân carèta pènde'. Bâkto remaja, salèrana sajân cakang nolès. Bâkto aomor 19 taon (1989), karyana èbâca publik ghâbây partama kalèna. Bâkto jârèya salèrana mennang tor sè palèng ngoḍâ è lombâ carèta pènde' sè è ghellâr sareng *harian umum Kompas* lèbât karyana, Daun-Daun Kering. Carpèn kasebbhut è terbitaghi è *Riwayat Negeri yang Haru: Cerpen Kompas Terpilih 1981-1990*, sè terbit bulân Juni 2006 (èditor Radhar Panca Dahana).

Saampona ollè gellar sarjana sastra ḍâri Fakultas Èlmo Budhâjâ Univèrsitas Indonèsia (FIB UI), salèrana alako è sèttong majalah komunikasi bisnis bân iklan. Taon 1999, salèrana ngallè ka tabloid èkonomi bân politik. Tapè ghun sataon abiddhâ. Saellana, salèrana dhâddhi bâgiyân dâri sèttong majalah kajiyân jurnalisme bân mèdia. È majalah kasebbhut salèrana alako dhâddhi rèdaktur tello taon abiddhâ (2000-2003). Saellana majalah kasebbhut bangkrut taon 2003, salèrana dhâddhi pangarang drama radio sè tèmana transformasi konflik ghâbây *Common Ground Indonèsia* (2003-2005). Bulân Oktober 2005, salèrana maddhek bân mimpin kantor berta è Banda Acèh ghâbây ngawâssi rèkonstruksi bân rèhabilitasi pascatsunami prosès pardamaiyan è Acèh. Salèrana lèbur ka mètode tolèsan jurnalisme naratif ghâbây abhungkos hasèl  rèportasena è lapangan. Karya-karyana aèssè mas'alah-mas'alah politik bân kamanossa'an è Indonèsia bân kawasan Asia Tenggara, sè bâḍâ hubunganna sareng politik global. Linda nerbitaghi pan-bârâmpan buku, sè fiksi bân bânnè fiksi.

Salèrana ollè pan-bârâmpan Pangarghâ'ân sastra nasional bân internasional. Salèrana dhâddhi sala sèttong nominasi ghâbây N-Peace Award 2012 kalabân katègori Role Model for Peace è kawasan Asia Pasifik. Taon 2013, salèrana narèma Pangarghâ'ân sastra Asia Tenggara, SEA Write Award (Southeast Asian Writers Award) è Bangkok, Thailand.

## Sombher
Rasyiduddin Sinan

**Rasyiduddin Sinan** (bhâsa Arab: **<span lang="ar" dir="rtl">رشيد الدين سنان</span>** *Rasyīd ad-Dīn Sinān*; 1131/1135 – 1193) jhughân èkennal mènangka **Syèkh Jabal** (bhâsa Arab: **<span lang="ar" dir="rtl">شيخ الجبل</span>** *Syaikh al-Jabal*, bhâsa Latin: *Vetulus de Montanis*), panèka ḍâ'i bân pamèmpèn cabang Suriah ḍâri naghârâ Nizari Isma'ili (Tarèkat Assasin) ḍâri taon 1162 kantos sèdhâ è taon 1193. Rasyid jhughân aropa'aghi tokoh sè kalonta ḍâlem sajhârâ Perrang Salib.

## Riwayât Kaoḍi'ân
Rasyiduddib Sinan lahèr antarana taon 1131 bân 1135 è Basrah, Irak Lao', kalowarga sè ma'mor. Mènorot riwayât oḍi' sè ètolès dhibi' sareng Rasyid, Rasyid ḍâteng ka Alamut, markas bèntèng Hassasin, nalèkana ghi' ngoḍâ sa'amponna tan-tarètanna atokar bân narèma palatèyan khas Hassasin. È taon 1162, pamèmpèn sèktè Hassasin sè anyama Hassan 'Ala Dzikrihi Salam ngèrèm Rasyid ḍâ' Suriah, è ka'ḍimma Rasyid aproklamir *Qiyamah* (ngolangè upacara Hassan II è Alamut), sè ḍâlem *terminologi* Nizari sè artèna bâkto kadhâddhiyân Qa'im (kamuncolan Mahdi) bân pangosotan hokom Islam. *Basissa* è kubu Bizari al-Kahfi bân Masyaf, Rasyid ngobâsaè ḍistrik Jabal as-Summaq, Ma'arrat Misrin, bân Sarmin è Suriah ḍâjâ.

## Sombher
Alberthiene Endah

Rr. Alberthiene Endah Kusumawardhani Hilaul-Sutoyo. (lahèr 16 Sèptèmber 1970), lebbi èkennal mènangka Alberthiene Endah, panèka pangarang bân jurnalis Indonèsia. Salèrana kasohor polana karya-karya biografina tentang tokoh politik, konglomerat, bân hiburân Indonèsia, akadhi Jokowi, Tahir, Probosutedjo, Krisdayanti, bân Chrisye. Salèrana èbhut-sebbhut mènangka  "biografer sè palèng bânnya' èpènta è Indonèsia".

## Kaoḍi'ân bân karir
Alberthiene Endah èlahèrraghi è kottha Bandung, Jhâbâ Bârâ' bân oḍi' è kottha Dèpok. Salèrana molaè lèbur ka dhunnya nolès bâkto ghi' na'-kana' bân dhâddhi jurnalis bâkto ghi' asakola SMP. Saellana lulus ḍâri SMA, salèrana lanjut pendidikan è Sastra Bâlândhâ, Univèrsitas Indonèsia. Alberthiene alako partamana è majalah Hidup taon 1993. È taon 1996, salèrana alanjut karirra è majalah bâbinè' Femina. Bâkto alako è majalah kasebbhut, salèrana anḍi' kasempadhân awawancarai bânnya' tokoh kasohor, akadhi Jennifer Lopez, Xanana Gusmão, bân Krisdayanti, sè pas salèrana èpènta nolès biografi tentang parjhâlânan oḍi' bân karirra. Buku kasebbhut èterbitaghi taon 2003 kalabân judul Seribu Satu KD.

Taon 2004, Alberthiene ambu alako è Femina ghâbây mafokus ka karirra mènangka pangarang bèbas.  Salèrana jhughân mimpin dèwan èditor majalah Prodo. Salèrana pas ollè pan-bârâmpan pènta'an ḍâri tokoh-tokoh kasohor ghâbây nolèsaghi biografi ghânèka sadhâjâ. È taon sè paḍâ, salèrana nerbitaghi  novèl partamana ajudul Jangan Beri Aku Narkoba. Novèl kasebbhut mennang Pangarghâ'ân ḍâri Bhâdhân Narkotika Nasional (BNN) dâ' usahana mataḍâ' pangangghuyân narkotika. Salèrana jhughân ollè Pangarghâ'ân ḍâri Adikarya Awards 2005 ghâbây katègori novèl remaja. Karyana ka'dinto pas èkaghâbây sèttong film ajudul Detik Terakhir è taon 2005.

Salanjhângnga Mèi kantos Novèmber 2006, Alberthiene aghârâp biografi panyanyi Chrisye sè bâkto ghânèka teppa'na alabân panyakèt kanker paru-paru. Salèrana nyebbhut kalakowânna ka'dinto mènangka sè palèng spèsial. bân ngoca' jhâ' panarèma'an  Chrisye ghâbây èwawancarai "akadhi sèttong ka'ajaibhân."

Kantos samangkèn, ampon bâḍâ tello' film polè sè èkaghâbây adhâsar ka biografi otabâ novèl karya Alberthiene; panèka Merry Riana: Mimpi Sejuta Dolar (2014) sè artissâ panèka Chelsea Elizabeth Islan bân Dion Wiyoko, Athirah (2016), bân Chrisye (2017).

## Sombher-sombher
Jherruk ḍârâ

**Jherruk ḍârâ** panèka varietas jherruk (*Citrus* × *sinensis*) kalabân dhâghing buwâ abârna mèra, sè bârna mèrana panèka para' paḍâ'â bi' ḍârâ.

## Katerrangan
Jherruk ḍârâ panèka jherruk sè dhâghing buwâna abârnâ mèra petteng sè khas. Bârna panèka èsebbhâbbhâghi karana bâḍâna *antosianin*, èngghi panèka *pigmen polifenol* sè omom ka'angghuy kembhâng bân buwâ, tapè biasana jherruk panèka ta' nganḍung *pigmen polifenol*. *Krisantemin* (sianidin 3-glukosida) panèka senyawa otama sè ètemmowè ḍâlem jherruk mèra. Suhu renḍâ è bâkto malem, madhâddhi dhâghing buwâna anḍi' bârna mèra petteng sè khas. Napa ca'an varietas jherruk ḍârâna, kadhâng bârna mèra petteng jhughân paddhâng è bâgiyân kolè'. Kolè'èn bisa lebbi ghâli bân lebbi malarat nalèkana èkombi' ètèmbhâng kolè'èn jherruk laènna. Jherruk ḍârâ anḍi' rassa sè unik ètèmbhâng kalabân jherruk laènna, rassana akadhi rasberi tapè ro'omma paḍâ bi' jherruk biasa. Pigmen antosianin jherruk ḍârâ molaè takompol è vesikel sè bâḍâ è pèngghir segmen, sarta è konco'on kembhângnga buwâ, bân teros takompol ḍâlem kennengngan panyèmpennan sè cellep sa'amponna possa'.

Jherruk ḍârâ panèka mutasi alami jherruk bân tamaso' hibrida sè amungkènan asalla ḍâri antarana hibrida jherruk bhâli bân *tangerine*. È Èropa, *arancia rossa* è Sisilia (jherruk mèra Sisilia) anḍi' Perlinḍungan Status Geografis. È wilajâ Valencia, jherruk ḍârâ panèka èkennallaghi è paro kaḍuwâ' abad ka-19.

## Sombher
Srikandi Berkarya

**Srikandi Berkarya** panèka organisasi nirlaba bhâbinè'an Indonesia sè è fokusaghi dâ' pemberdayaan bân kepemimpinan bhâbinè'an. Organisasi panèka aghâdhui tojjuwân kaangghuy ngasèllaghi generasi pemimpin binè' Indonesia sè bhâkal dâtâng lèbât pendidikan kepemimpinan, kampanye sosial, bân makowat jaringan è lintas sektor bân generasi.

Organisasi panèka è kennal polana pendekatanna sè akompolaghi advokasi kebijakan, program pendidikan umum, bân inkubasi kepemimpinan bhâbinè'an ngodâ. Srikandi Berkarya bâdâ è attas komunitas, ngelibataghi para sukarelawan, para ahli ngodâ, para akademisi bân kolaborator lintas sektor è sabbhân kegiatan.

Saellana pan-bârâmpan bulân ajhâlân, Srikandi Berkarya ètarèma secara èksklusif sareng Mentri Pemberdayaan Perempuan bân Perlindungan Anak RI, Bu Bintang Puspayoga. Papanggiyan ka’dinto mastheyaghi legitimasi tor sokongan pamarènta dhâ’ inisiatif Srikandi Berkarya dâlem mandheng kapamimpinan paraban tor kasetaraan gender. Lèbat audiensi panèka, Mentri Bintang aparèng apresiasi bân masukan sè berharga sè makowat arah gerakan Srikandi Berkarya, sambi jhughân mokka' ruang ghâbây kolaborasi sè lebbi jhârna' sareng stakeholder nâghârâ.

## Sejarah
Srikandi Berkarya èpaddek è bulan Maret 2024 sareng Amira Widya Damayanti, lulusan FEB Universitas Indonesia bân mahasiswa master è Universitas Melbourne, jhughân sareng Anindytha Arsa, lulusan FH Universitas Indonesia bân influencer pendidikan è Instagram & Tiktok, bân Nafisah Ghaisani, lulusan FEB Universita Indonesia sè èghâdhui gelar None Jakarta Timur  2023. Organisasi panèka lahèr dâri kasadaran jhâ' rèndhâna representasi bhâbinè'an è dâlem pangambilan kapotosan bân posisi pimpinan, baik è tingkatan politik, ekonomi bân politik. sosial.

Molaè dâri komunitas kènè' kalabân kegiatan berbasis media sosial bân diskusi kelompok, Srikandi Berkarya èkembhângaghi dâddhi gerakan bhâbinè'an kalabân jaringan ratosan peserta bân sukarelawan offline bân 10.000+ pengikut è taon pertama èbâdâna. Molaè èpadhâddhi, Srikandi Berkarya jhughân ampon noro' è pan-bârâmpan forum nasional sè abâhas masalah kesetaraan gender, demokrasi, ekonomi berkelanjutan bân kepemimpinan bhâbinè'an.

Dâlem sataon Srikandi Berkarya èpadhâddhi, program inkubator Women's Leadership School (SKP). Program panèka èrancang khusus ghâbây bhâbinè'an  sè aktif è organisasi sosial otabâ komunitas. Kegiatan panèka ètojjuaghi kaangghuy aghâbây pemahaman bân katerampilan è dâlem kepemimpinan berbasis gender, aghâbây jaringan inklusif para pemimpin binè', bân aghâbây kesetaraan gender bân representasi substansial dâri binè' è bhân-sabbhân sektor. 30 peserta sè èpèlè dâri ratosan pelamar èberri' kasempadhân kaangghuy ngala' kelas intensif è dhâlem sabulan bân terlibat dâlem program kunjungan ka Kantor Komunikasi Presiden Indonesia, Kementerian Pemuda bân Olahraga Indonesia, Kompas Gramedia, bân Yayasan PEKKA kaangghuy ollè eksposur bân pangalaman langsung dâlem proses pangambilan kapotosan bân kebijakan terkait pamarèntah swasta, gender bân organisasi nirlaba.

## Sombher
Rudy Sufahriadi

**Rudy Sufahriadi** (lahèr tangghâl 23 Agustus 1965) panèka *Purnawirawan Perwira* Tèngghi Polri sè satèya ajabat dhâddhi *Deputi* Bidhâng *Pembudayaan Olahraga Kementerian Pemuda* bân *Olahraga,* bân è tangghâl 5 Agustus 2024 èlantik sareng *Menteri Dalam Negeri RI* dhâddhi *Penjabat Gubernur* Papua Lao'.

Rudy, lulusân Akpol 1988 panèka bânnya' pangalamânna è biḍhâng *Brimob.* Jabadhân sè palèng akhèr jènderal bintang tello' panèka iyâ arèya *Sekretaris Utama Lembaga Ketahanan Nasional.*

## Kaoḍi'ân Asalla
Abâ'na lahèr è Cimahi tangghâl 23 Agustus 1965 bân panèka lulusân *Akademi Polisi* taon 1988.

## Riwayât Panḍhiḍhighân
Rudy panèka lulusân *Akademi Angkatan Bersenjata* Rèpublik Inḍonèsia *(Akabri)* otabâ satèya èsebbhut *Akademi Kepolisian (Akpol)* taon 1988-B.

Bânnya' panḍhiḍhighân kapolisiân sè perna èlèbâdhi sareng abâ'na, akadhi *PTIK (1996), SESPIM (2004),* bân *LEMHANNAS (2013).*

## Karièr
È tangghâl 10 Novèmber 2005, Rudy rèsmi aghântèaghi AKBP Soleh Hidayat dhâddhi Kapolrès Poso. Bhuru dhu bulân ajabat è jâriyâ, abâ'na para' dhâddhiyâ korbhan pènembaghân tèroris. È tangghâl 24 Jânuwari 2006, samarèna asolat sobbhu abhârâng è Masjid Raya Poso, Rudy ètèmba' ḍâri semma'en sareng sala sèttong ḍâri dhuwâ' orèng sè tak èkennal sè nompa' sepèda motor RX King. Tapè, abâ'na ḍâlem kabâḍâ'ân siyap bân bisa nangkès tèmbaghân jârèya. Rudy kadhibi' ta' èbhârengngi è bâkto jârèya. Idèntitas kadhuwâ teroris jârèya bhuru èkaonèngi samarèna on-taonan. Orèng sè nèmba' Rudy iyâ arèya Enal Tao, sarta sè nompa' sepèda motor iyâ arèya Yono Sayur. Enal matè è Acèh è taon 2010, sarta Yono matè ètèmba' pasoghân *Operasi Tinombala* è tangghâl 10 Novèmber 2016.

## Sombher
Suntana

**Suntana** (lahèr 2 Juni 1966) panèka *politikus* bân *purnawirawan perwira* tèngghi Polri sè satèya  negghu' jabadhân dhâddhi Bâkkèl *Menteri Perhubungan* Inḍonèsia molaè tangghâl 21 Oktober 2024 è bâbâna pamarèntahan Prabowo Subianto bân Gibran Rakabuming Raka.

Suntana, lulusân Akpol 1989 nèka bânnyâ' pangalamanna è bâgiyân Intel. Jabadhân palèng akhèr jènderal bintang tèllo' panèka Kopala *Badan Intelijen* bân *Keamanan Polri.* Salaènna jârèyâ, abâ'na jhughân pottra ḍâèra Jhâbâ Bârâ' sè asalla ḍâri Garut. 

## Riwayât Panḍhiḍhighân

* *Akpol (1988)*
* *PTIK (1997)*
* *Sespim*

## Tandhâ Pangkat

* Lètnan Ḍuwâ' *(1989)*
* Lètnan Sèttong *(1992)*
* Kaptèn *(1996)*
* *Komisaris Polisi (2001)*
* *Ajun Komisaris Besar Polisi (2005)*
* *Komisaris Besar Polisi (2010)*
* *Brigadir Jenderal Polisi (2016)*
* *Inspektur Jenderal Polisi (2017)*
* *Komisaris Jenderal Polisi (2023)*

## Riwayât Jabadhân

* *Pamapta I Polres Manokwari (1990)*
* *Kapolsek Kotha Manokwari (1991)*
* *Kasat Intel Polres Manokwari (1992)*
* *Kapolsek Oksibil Polres Jayawijaya (1993)*

* *Kapolsek Wamena Polres Jayawijaya (1994)*
* *Kasat Lantas Polres Jayawijaya (1994)*
* *Pama PTIK (1995)*
* *Paur Subbag Ren Dit IPP Polda* Jhâbâ Tengnga (1997)
* *Kasubbag Ren Dit IPP Polda* Jhâbâ Tengnga (1998)
* *Kasubbag Alins Bag Minjarlat Opsjarkat PTIK (1999)*
* *Kapolsek Metro Cilandak (2001)*
* *Kasat Intel Polres Metro* Jakarta Bârâ' (2002)
* *Kabag Ops Polres Metro Bekasi (2003)*
* *Wakapolres Metro Bekasi (2003)*
* *Kabid Propam Polda Banten (2004)*
* *Kasubbag Bangspes Iptek Bag Lekdik Rodalpers Desumdaman Polri (2005)*
* *Kapolresta Tasikmalaya (2007)*
* *Kapolres Bogor (2008)*
* *Wadirintelkam Polda Metro Jaya (2009)*
* *Dirpamobvit Polda Metro Jaya (2010)*
* *Kapolres Metro* Jakarta Bârâ' (2012)
* *Anjak Madya* Bidhâng Èkonomi *Baintelkam Polri (2013)*
* *Kabagbinfung Rorenmin Baintelkam Polri (2014)*
* *Dirintelkam Polda Metro Jaya (2015)*
* *Kabidyanmas Baintelkam Polri (2016)*
* *Dirkamneg Baintelkam Polri (2016)*
* *Wakapolda Metro Jaya (2016)*
* *Deputi VI Bidang Intelijen Siber BIN (2017)*
* *Kapolda Lampung (2018)*
* *Wakabaintelkam Polri (2018)*
* *Kapolda* Jhâbâ Bârâ' (2021)
* *Wakil Kepala BSSN (2023)*
* *Kabaintelkam Polri (2023)*

## Sombher
Rycko Amelza Dahniel

**Mohammed Rycko Amelza Dahniel** (lahèr tangghâl 14 Agustus 1966) panèka *purnawirawan polisi* ḍâri Kepolisiân Naghârâ Rèpublik Inḍonèsia sè palèng akhèr ajabat dhâddhi Kopala *Badan Nasional Penanggulangan Terorisme (BNPT).*

## Kaoḍi'ân Asalla
Abâ'na lahèr è Kabupatèn Bogor tangghâl 14 Agustus 1966. Abâ'na lulus ḍâri sakola dhasar (SD) taon 1979 bân lulus sakola manengnga pertama (SMP) taon 1982. Samarèna lulus SMA taon 1985 è Cibinong, abâ'na nerrossaghi sakola ḍâ' *Akademi Kepolisian (Akpol)* è Semarang bân ollè prèdikat Adhi Makayasa, sarta èlantik bi' Soeharto è Istana Merdèka tangghâl 23 Juli 1988. È taon 1993, abâ'na noro' panḍhiḍhighân è Perghuruwân Tèngghi Èlmo Kepolisiân bân lulus kalabân prèdikat sè palèng bhâgus. Saterrosèpon, è taon 2002, abâ'na noro' sakola *Staf* bân *Pimpinan (Sespim)* bân lulus dhâddhi sè palèng bhâgus è ḍâlem nolès *Naskah Strategis*. Rycko jhughân lulusân magister Èlmo *Administrasi* è *Universitas* Inḍonèsia taon 2001, sarta ollè ghellar doktor (S3) è Kajiân Èlmo Kepolisiân ḍâri universitas sè paḍâ è taon 2008 kalabân prèdikat *Cumlaude.*
## Pangarghâ'ân
### Tanḍhâ Jhâsa

## Sombher
Sabar Kumbino

Letnan Jenderal Polisi (Purn.) Drs. **Sabar Kumbino Brotomulyono** (6 Fèbruwari 1927 – 15 April 2013) panèka perwira tèngghi polisi bân *politikus* ḍâri Inḍonèsia. Abâ'na perna ajhabat dhâddhi Kopala Kepolisiân *Komisariat* Irian Bârâ' ḍâri taon 1962 sampè’ 1965, Panglima Daèra Kepolisiân Jhâbhâ Tengnga ḍâri taon 1965 sampè’ 1967, bân Bâkkèl Kopala Kepolisiân Rèpublik Inḍonèsia ḍâri taon 1979 sampè’ 1982. Samarèna mamarè lakona è kepolisiân, Sabar èyangkat dhâddhi angghuta Dèwan *Perwakilan Rakyat* ḍâri Angkadhân *Bersenjata* Rèpublik Inḍonèsia ḍâri taon 1982 sampè’ 1987. Sabar pènsiun è taon 1987 bân nerrossaghi lakona dhâddhi angghuta Dèwan *Perwakilan Rakyat* ḍâri Golkar sampè’ taon 1997.

## Kaoḍi'ân Pribadi
Sabar amantan bân Nunik Marsinah tangghâl 7 Dèsèmber 1977. Pasangan jârèya ghâdhuwân pottra tello'.

Sabar sèdha tangghâl 15 April 2013 è Jakarta. Mayyitta èpasarèyaghi è r*umah duka* è Jagakarsa sabelunna èkobhuraghi è *Taman Makam Pahlawan Nasional Utama Kalibata* è arè lagghu'na.

## Tandhâ jhâsâ
Mènangka perwira kapolisiân, Sabar ollè bânnya' satyalancana bân bintang polana jhâsâ bân pângabdiânna. Panèka dâptar satyalancana bân bintang sè èkaollè:

* *Bintang Gerilya*
* *Bintang Bhayangkara Pratama (26 Maret 1988)*
* *Bintang Bhayangkara Nararya*
* *Satyalancana Perang Kemerdekaan I*
* *Satyalancana Perang Kemerdekaan II*
* *Satyalancana G.O.M I*
* *Satyalancana Saptamarga*
* *Satyalancana Prasetya Pancawarsa*
* *Satyalancana Peringatan* Parjhuwangan Kamardhikaan
* *Satyalancana Karya Bhakti*
* *Satyalancana Ksatriya Tamtama*
* *Satyalancana Jana Utama*
* *Satyalancana Satya Dharma*
* *Satyalancana Penegak*
* *Satyalancana Kesetiaan* 24 Taon

## Sombher
Anton Bachrul Alam

Komjen. Pol. (Purn.) Drs. H. **Anton Bachrul Alam**, S.H. (lahèr tangghâl 15 Agustus 1956) panèka *Purnawirawan Polri* sè palèng akhèr ajabat dhâddhi *Inspektorat Pengawasan Umum (Irwasum) Polri*. Sabelunna jârèya, abâ'na ajabat dhâddhi *Kapolda* Jhâbâ Tèmor molaè 20 Fèbruwari 2009 kantos 30 Oktober 2009. Sabelunna, Anton panèka *Kapolda* Kalimantan lao'.

Abâ'na sala sèttong tokoh kapolisiân sè giat ḍâlem urusân aghâma anekkanaghi ḍâ’ sakabbhina angghutana. Sala sèttong contona iyâ arèya nyoro Polwan ngangghuy kodung bân ngatamaghi  Al Qur'an è Mapolda Jhâbâ Tèmor.

## Karièr Panḍhiḍhighân
Dhasar Kapolisiân

* *Akademi* Angkadhân *Bersenjata* Rèpublik Inḍonèsia (1980)
* *PTIK (1988)*
* *Sespim (1997)*
* *Sespati (2003)*

*Kursus* 

* *Pa Sandi Hkm (1983)*
* *Kursus Pembinaan Mental ABRI (1995)*
* *Lalu Lintas è Apeldoorn Gel-IV (1990)*
* *Perti (1995)*

Salaèn ḍâri panḍhiḍhighân Polri, perwira tèngghi sè bânnya’ akarèr è Satuân *Lalu Lintas (Satlantas)* panèka, abâ'na jhughân lulus SD (1969), SMP (1975), bân SMA (1975). Kampongnga Anton bâḍâ è Pare, Kabupatèn Kediri, Jhâbâ Tèmor.

## TMT Kapangkadhân

* *Letda Pol (1980)*
* *Lettu Pol (1982)*
* *Kapten Pol (1985)*
* *Mayor Pol (1991)*
* *Letkol Pol (1997)*
* *Kombes Pol (2001)*
* *Brigjen Pol (2006)*
* *Irjen Pol (2009)*
* *Komjen Pol (2013)*

## Riwayât jabadhân

* 1980–1981: *Dan Sekta 506-01 Putussibau Polres Kapuas Hulu Polda* Kalimantan Bârâ'
* 1981–1983: *Dan Sat Lantas Polres Kapuas Hulu Polda* Kalimantan Bârâ'
* 1983–1984: *Kasi Pam Polres Singkawang Polda* Kalimantan Bârâ'
* 1984–1986: *Kapolsek Pontianak Utara Polresta Pontianak Polda* Kalimantan Bârâ'
* 1986–1988: *Spripim Polda* Kalimantan Bârâ'
* 1988–1989: *Wakasat Serse Polwiltabes Bandung Polda* Kalimantan Bârâ'
* 1989–1990: *Kapolsekta Kiaracondong Polresta* Bandung Tenganga *Polwiltabes* Bandung Polda Jhâbâ Bârâ'

* 1990–1991: *Wakasat Lantas Polwiltabes Bandung Polda* Jhâbâ Bârâ'
* 1991–1992: *Instruktur Pusdik Lantas Ditdik Polri*
* 1992–1993: *Kasat Lantas Polres Metro* Jakarta Lao' *Polda Metro Jaya*
* 1993–1994: *Kapolsek Metro Penjaringan Polres Metro* Jakarta Ḍâjâ *Polda Metro Jaya*
* 1994–1996: *Kasubbag SIM Polda Metro Jaya*
* 1996–1997: *Kasat Idik Laka Ditlantas Polda Metro Jaya*
* 1997: *Kapolres Dili Polda Timtim*
* 1997–1998: *Kapolres Sukabumi Polda* Jhâbâ Bârâ'
* 1998–1999: *Pabandya IV Set Deops Kapolri*
* 1999–2000: *Sesdit Lantas Polda* Jhâbâ Tèmor
* 2000–2001: *Wakapolwil Madiun Polda* Jhâbâ Tèmor
* 2001–2002: *Kabid Humas Polda Metro Jaya*
* 2002–2003: *Kapolwil* Bogor Polda Jhâbâ Bârâ'
* 2003–2004: *Irwasda Polda* Bhâli
* 2004: *Wakapolda* Riau
* 2004–2005: *Kapolda Kepri (Struktur Persiapan)*
* 2005–2008: *Wakadivhumas Polri*
* 2008–2009: *Kapolda* Kalimantan Lao'
* 2009: *Kapolda* Jhâbâ Tèmor
* 2009–2010: *Sahlisosek Kapolri*
* 2010: *Sahlisospol Kapolri*
* 2010–2011: *Kadivhumas Polri*
* 2011–2013: *Assarpras Kapolri*
* 2013–2014: *Irwasum Polri*

## Sombher
Lysimachia clethroides

***Lysimachia clethroides***, otabâ èkennal mènangka *gooseneck loosestrife*, aropa'aghi spèsiès tamennan akembhâng sè awwâllâ èkalompo'aghi ḍâlem kalowarga *Primulaceae*. Èdhâsarraghi ḍâ' hasèl panalètèyan *filogenetik molekuler*, spèsiès panèka toman èyallè ḍâ' kalowarga *Myrsinaceae*, tapè pas kalowarga *Myrsinaceae* ègabung polè ka ḍâlem *Primulaceae*. Nyama teppa'an, èngghi ka'ḍinto *clethroides* anḍi' artè "aropa alder" (ngajhu ḍâ' genus *Clethra*).

## Katerrangan
*Lysimachia clethroides* aropa'aghi tamennan herba taonan sè kowat, tèngghina antara 60 kantos 100 cm (24 kantos 39 inci) bân abâssânna nyaropaè *speedwell* okoran rajâ. Batangnga tombu manjheng bân kako, seddheng ḍâunna tasebbhâr saccara tè-ghântè. Ḍâunna anḍi' bhângon lonjhung kantos tèpès lèbâr bân pèngghirrâ rata, okoran lanjhângnga ra-kèra 7 kantos 11 cm bân lèbârrâ 5 cm. Kembhângnga kènè', anḍi' ḍiamèter ra-kèra 1,2 cm, abârna potè bhersè kalabân lèma' bâlâkotan, tasoson ḍâlem *malai terminal* sè alengkong kalabân sombhu sè ta' patè abulu bân lanjhânga 22 kantos 24 cm. Spèsiès panèka mekkar sa'abiddhâ mosèm panas, abuḍu' lèbât *stolon* bâbâna tana, bân èkennal mènangka tamennan *perintis* è habitat alamina.

## Kaghuna'an
È Tiongkok, khusussa è wilajâ Chaoshan, ḍâun *Lysimachia clethroides* segghut èmanpa'attaghi mènangka ghângan bhiru ḍâlem cem-macem messa'an akadhi salad, tomisan, bân sup. Tamennan panèka èkennal kalabân sebbhudhân "ghângan motèyara", sè anḍi' kanḍungan natrium renḍâ bân kalium tèngghi. Ḍâlem panambhâ'ân tradisional, *Lysimachia clethroides* jhughân èkennal kalabân cem-macem nyama akadhi persik pentèt, rebbhâ motèyara, rebbhâ pangator, rebbhâ pongghungan, *cocktail ji*, tambhâna *cidera kerja*, *losion* paregghângan, bân sanga' teratai. Tombuwân panèka èghuna'aghi ka'angghuy ngatasè cem-macem gangguwân kasèhadhân akadhi ngèngè'an, ma'ar, sakè' gherrungan, kalessowan sè èsebbhâbbhâghi panas, sarta *pembengkakan*.

## Sombher
Moechgiyarto

Moechgiyarto (lahèr tangghâl 25 Mèi 1962) panèka *Purnawirawan Polri* sè palèng akhèr ajabat dhâddhi *Analis* Kabijaghân Otama *Baharkam Polri.*

Moechgiyarto panèka lulusân palèng bhâgus ḍâri Akpol 1986, bânnya’ pangalamanna è biḍhâng *reserse*. Jabadhân palèng akhèr jènderal bintang tello’ panèka iyâ arèya Inspèktur Pengawasân Omom Polri.

## Asal Osolla
Moechgiyarto panèka sala sèttong perwira pènter bân palèng *brilian* sè èkaanḍi’ Polri satèya. Abâ'na lulusân palèng bhâgus Akpol 1986 sè ollè pangharga'an *Adhi Makayasa* sè palèng tèngghi, bân tettep dhâddhi nomer sèttong è ḍâlem sakabbhina panḍhiḍhighân Polri sè èlèbâdhi, akadhi bânto molaè sakola *PTIK, SESPIM*, bân *SESPATI*.

Polana jârèya, karèrra lancar bân tettep ollè kasempadhân negghu’ jabadhân-jabadhân pentèng è Polri. Sabelunna dhâddhi *Kalemdikpol*, Moechgiyarto atugas dhâddhi Kopala Kepolisiân Daèra Mètro Jaya.

## Riwayât Panḍhiḍhighân

### Panḍhiḍhighân Omom
* *SD (1974)*
* *SMP (1977)*
* *SMA (1981)*
* S1 Hokom (1997)
* S2 Hokom Bisnis (2006)

### Panḍhiḍhighân Kapolisiân
* *AKABRI (1986)*
* *PTIK (1994)*
* *SESPIM (1999)*
* *LEMHANNAS PPSA X (2011)*

## Riwayât Jabadhân

* 02—12—1986: *WAKAPOLSEKTA KLOJEN RESTA MALANG POLDA* JHÂBÂ TÈMOR
* 01—06—1989: *KAPOLSEK KEDUNGKANDANG RESTA MALANG POLDA* JHÂBÂ TÈMOR
* 03—08—1990: *KAPOLSEKTIF BLIMBING RESTA MALANG POLDA* JHÂBÂ TÈMOR
* 01—02—1994: *PANIT IDIK JITKAOR SUBDIT SERSE UM DITSERSE POLRI*
* 01—12—1995: *KANIT IDIK JITKAOR SUBDIT SERSE UM DITSERSE POLRI*
* 12—01—1997: *KANIT IDIK HARDA SUBDIT SERSE UM DITSERSE POLRI*
* 08—07—1997: *DAN UNIT I POK SERSE REAKSI CEPAT SAT RESMOB KORSERSE POLRI*
* 18—12—1998: *PAMEN MABES POLRI*
* 01—05—1999: *KABAG SERSE TIPIKOR DITSERSE POLDA* JHÂBÂ TENGNGA
* 01—08—2000: *DANYON III MENTAR AKPOL*
* 27—05—2002: *DANYON KORTARSIS AKPOL DEDIKLAT POLRI*
* 30—01—2003: *KAPOLRES PEMALANG POLWIL PEKALONGAN POLDA* JHÂBÂ TENGNGA
* 21—12—2004: *KAPOLRES SLEMAN POLDA DIY*
* 25—11—2005: *WADIRRESKRIM POLDA DIY*
* 07—04—2006: *DIRNARKOBA POLDA DIY*
* 16—03—2008: *KAPOLTABES PEKANBARU POLDA RIAU*
* 21—11—2008: *GADIK UTAMA DITAKADEMIK PTIK*
* 30—03—2009: *KABID RAPKUM DIVBINKUM POLRI*
* 17—10—2009: *KANIT II DIT V/TIPITER BARESKRIM POLRI*
* 02—04—2010: *SES PUSPAMINAL DIVPROPAM POLRI*
* 08—06—2010: *KASELAPA LEMDIKLAT POLRI*
* 29—09—2010: *KASESPIMMA SESPIM LEMDIKPOL*
* 18—12—2012: *WAKAPOLDA* JHÂBÂ TÈMOR
* 24—11—2013: *KAPOLDA* NUSA TENGGARA BÂRÂ'
* 02—09—2014: *KADIVKUM POLRI*
* 05—06—2015: *KAPOLDA* JHÂBÂ BÂRÂ'
* 28—02—2016: *KAPOLDA METRO JAYA*
* 16—09—2016: *KALEMDIKPOL*
* 03—02—2017: *KALEMDIKLAT POLRI*
* 13—09—2017: *KABAHARKAM POLRI*
* 26—04—2019: *IRWASUM POLRI*
* 01—05—2020: *ANALIS KEBIJAKAN UTAMA BAHARKAM POLRI*

## Sombher
Muhammad Fadil Imran

**Mohammad Fadil Imran** (lahèr tangghâl 14 Agustus 1968) panèka perwira tèngghi Polri sè molaè tangghâl 5 Agustus 2025 ajabat dhâddhi *Asisten Utama Kapolri* Bidâng *Operasi.*

Fadil, lulusân *Akpol* 1991 panèka bânnya’ pangalamanna è biḍhâng *reserse.* Jabadhân palèng akhèr jènderal bintang tello’ panèka iyâ arèya Kopala *Badan Pemelihara Keamanan Polri.*

Fadil Imran èpèlè dhâddhi Katowa Omom *PBSI (Persatuan Bulutangkis Seluruh Indonesia)* pèriode 2024-2028 è ḍâlem Munas XXIV PBSI tangghâl 9-11 Agustus 2024 è Sorbhâjâ.

## Riwayât Panḍhiḍhighân
Fadil panèka lulusân *Akademi Angkatan Bersenjata* Rèpublik Inḍonèsia *(Akabri)* otabâ satèya èsebbhut *Akademi Kepolisian (Akpol)* taon 1991.

È *Akabri,* *Komjen* Fadil Imran sèttong angkadhân bân Kapolri Jènderal Listyo Sigit Prabowo.

Bânnya' panḍhiḍhighân kapolisiân sè perna èlakonè sareng abâ'na, sala sèttongnga iyâ arèya *SESPIMTI (2015)*.

## Parajhâ

## Sombher
Sa'ang sichuan

**Sa'ang sichuan** (Hanzi: 花椒; pinyin: *huājiāo*) panèka pon-rempon sè asalla ḍâri kolè' kerrèng buwâ ḍâri tamennan genus *Zanthoxylum*, sè tamaso' ḍâlem kalowarga *Rutaceae*. Pon-rempon panèka omomma èghuna'aghi ḍâlem massa'an Sichuan è Tiongkok sarta massa'an è wilajâ Himalaya. Maskè èsebbhut "sa'ang sichuan", tamennan panèka ta' anḍi' hubungan langsong kalabân sa'ang celleng otabâ cabbhi. *Zanthoxylum* mala tamaso' ḍâlem kalowarga sè paḍâ bân jherruk bân ''inggu''.

Nalèkana èdhâ'âr, sa'ang sichuan abherri' rassa ghâringghing bân matè rassa karana kanḍungan *senyawa sansyool* *hidroksi-alfa*. Pon-rempon panèka biasana èghuna'aghi ḍâlem massa'an Sichuan akadhi tahu mapo, bân Chongqing kella, sarta segghut èsaloy cabbhi ka'angghuy ngasellaghi rassa sè khas sè èsebbhut *málà* (Hanzi: 麻辣; "matè rassa").

## Pangghuna'an è Massa'an
Sa'ang sichuan bisa èghuna'aghi langsong bungkolla otabâ sè ampon èpa'alos, akadhi è ḍâlem "bubu' lèma' pon-rempon" otabâ *ngohiong*. Saloyan sa'ang bân cabbhi ngasèllaghi saos *málà*, sè dhâddhi ciki khas massa'an sichuan bân bahan otama ḍâlem massa'an Chongqing kella. Salaèn ghânèka, sa'ang sichuan jhughân tasaḍiyâ mènangka minnya' *infus* (Hanzi: 花椒油 *hua jiao yu*), sè èghuna'aghi ḍâlem saos, saos cangrep, otabâ massa'an laèn ka'angghuy abherri' rassa sa'ang sè ta' gârâsgâs karana bighina. Macem massa'an laèn panèka *hua jiao yan* (Hanzi: 花椒盐), camporan bujâ bân sa'ang sichuan sè èpangghâng, biasana èmassa' mènangka palappa tambâ'ân ka'angghuy ajâm, ètèk, otabâ bâbi.

## Sombher
Niki Zefanya

Nicole Zefanya (lahèr 24 Januwari 1999), sè jhughân èkennal kalabân nyama pangghung NIKI, panèka panyanyi bân pangarang lagu Indonèsia. Niki panèka artis Indonèsia palèng populer è Spotify kalabân lebbi dâri 4,6 miliar streams. Salèrana jhughân artis Indonèsia partama sè maso' top 15 global spotify kalabân rèkor bânnya'na orèng sè ngèḍingaghi laguna panèka 2,9 juta. Niki jhughân dhâddhi artis Indonèsia partama kalabân palèng bânnya'na orèng sè ngèḍingaghi laguna sabbhân bulânna (monthly listeners) è platform kasebbhut, panèka toman dâpa' 22,8 juta streams tor ollè pangkat ka #317 è dhunnya è juli 2025, tor dhâddhi panyanyi bâbinè' ḍâri Indonèsia partama sè ollè *Sertifikasi Emas* sareng RIAA (laguna ampon èjhuwâl lebbi dâri 500.000 unit è US) kalabân "Every Summertime".

## Kaoḍi'ân awwâl bân pendidikan
Nicole Zefanya, lahèr 24 Januwari 1999, odi' è Jakarta. Salèrana oḍi' kalabân ngèḍingaghi lagu-lagu R&B jhâman 1990-an akadhi *Destiny's Child* bân *Aaliyah* polana pangaro èbhuna. Salèrana ajhâlâni pendidikan è Sakola Pelita Harapan Lippo Village è Tangerang. Bâkto asakola, NIKI dhâddhi kasohor kalabân cover bân lagu asli karyana è YouTube, kalabân ollè lebbi dâri 40.000 subscriber. Salèrana pas ngosot sakabbhina video abiddhâ, tapè pan-bârâmpan ḍâri video kasebbhut ghi' bisa ètemmo è internèt.

## Karir

### Karir profèsional
NIKI arilis lagu "Polaroid Boy" bân "Anaheim" sacara indepènden taon 2016 bân 2017. Taon 2017, Niki ngallè ka Nashville, AS, bân ajhâr Senni Musik è sèttong Univèrsitas, sambi arilis lagu “See U Never” bân “I Like U” è bâbâna pajung label rekkaman ḍâri Amèrika Serikat 88rising mènangka panyanyi. Ḍâlem wawancarana sareng Kompas.com, Niki ngako jhâ' abâ'na èyonjhâng sareng Rich Brian ghâbây dhâddhi bâgiyân ḍâri label 88rising, saellana Brian ngèḍingaghi laguna è YouTube bân langsung mènta. Salèrana arilis lagu “Vintage” tangghâl 2 Mèi 2018 mènangka singel partama ḍâri EP-nya sè ajudul Zephyr.

Kalabân sowarana sè lembu' bân khas, NIKI ollè pan-bârâmpan julughân, akadhi "R&B Princess" sareng VICE Indonèsia.

Ḍâlem komèntar Aisyah Pravita è GilaNada.com, bâkto ngomèn EP Zephyr, salèrana nyebbhut jhâ' EP kasebbhut "alos bân ḍhâmmang èkèḍingaghi bilâ'â bhâi". Salèrana jhughân aberri' julughân ka  NIKI mènangka "rato anyar R&B lokal", nambâi jhâ' "mon bâ'na kabbhi ngèdingaghi musisi-musisi akadhi Kehlani, SZA, Jhene Aiko, otabâ H.E.R., bâ'na bhâkal arassa sanget bhunga bân asokkor mon NIKI ḍâri Indonèsia. NIKI panèka artis lokal kalabân kualitas internasional."

## Sombher-sombher
Elma Theana

**Elma Theana Yuliantina** (lahèr è tangghâl 3 Oktober 1974) panèka aktris, panyanyi, bân moḍèl kabhângsa'an Inḍonèsia. Elma panèka pottrana Waty Siregar, alè'na Rency Milano, bân kakak ḍâri Sonny Septian. Èbhuna, ale'na, bân kakakna jhughân noro' terjun neng è dhunna seni [peran paḍâ akadhi abâ'na.

## Kalakoan
lakona Elma èmolaè kalabân abintangè peran otama è iklan proḍuk Xon-Ce. Saellana jârèya, Elma maso' ka dhunnyana akting. Elma jhughân sakejjhâ' bâḍâ neng è dhunnya tarèk sowara kalabân makalowar ḍuwâ' album: "*Jangan Pisahkan*" è taon 1995 bân "*Mana Mungkin*" è taon 1997.

## Ḍiskografi

### Singel

### Album

#### Album stuḍio

## Filmografi

### Film

### Serial televisi

## Sombher